
ΑΠΟΣΠΑΣΜΑ                        
Από το πρακτικό της με αριθ. 52ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 425/2023
Στη Λευκάδα σήμερα  στις 12 του μηνός Δεκεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, μετά την ματαίωση στις 8/12/2023 συνεδρίασης της Επιτροπής ύστερα από την αριθμ. 27095/4.12.23 πρόσκληση συνεδρίασης, επειδή δεν υπήρξε απαρτία, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 27649/8-12-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                            ΠΑΡΟΝΤΕΣ                                                                ΑΠΟΝΤΕΣ                   

	Καλός Χαράλαμπος (Πρόεδρος)

	Τυπάλδος Νικόλαος

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση δύο (2) θέματα Εκτός Ημερήσιας Διάταξης

ΘΕΜΑ 1ο: Απόφαση Ο.Ε. επί της από 30.05.2023 (αρ. εκθ. καταθ. 134/2023) αγωγής του Γερασίμου Γλένη του Μαρίνου κατά του Ν.Π.Δ.Δ με την επωνυμία «Δήμος Λευκάδας», ενώπιον του Μονομελούς Πρωτοδικείου Λευκάδας. 

Εισηγητής: Δημήτριος Μασούρας, δικηγόρος του Δήμου

Το θέμα εισηγείται ο Πρόεδρος της Ο.Ε. κ. Χαράλαμπος Καλός, Δήμαρχος, λόγω απουσίας του εισηγητή και έθεσε υπόψη των μελών της Επιτροπής την γνωμοδότηση του δικηγόρου του Δήμου κ. Δημητρίου Μασούρα, η οποία έχει ως εξής:

 «Με την εν θέματι αγωγή του ο αντίδικος ζητά αναγνωριστεί πλήρης και αποκλειστικός κύριος στα εδαφικά τμήματα που περιγράφονται και αποτυπώνονται στο από μηνός Φεβρουαρίου 2023 τοπογραφικό διάγραμμα των Πολιτικών Μηχανικών Διονυσίου Βασιλόπουλου και Θωμά Νίνου, συνημμένο στην ως άνω αγωγή και τα οποία βρίσκονται στην ειδική θέση «Ράχη» της τ.κ. Νυδριού του Δήμου Λευκάδας.


Συγκεκριμένα, γίνεται λόγος για τα κάτωθι επίδικα εδαφικά τμήματα, ήτοι: α) εδαφικό τμήμα επιφανείας 2.722,36 τ.μ. του ακινήτου με τα στοιχεία  «ΤΜΗΜΑ Α», β) εδαφικό τμήμα επιφανείας 10,06 τ.μ. του ακινήτου με τα στοιχεία «ΤΜΗΜΑ Β».

 Η άποψη της υπηρεσίας μας, προς την οποίαν μέχρι σήμερα δεν περιήλθαν απόψεις από τις συναρμόδιες υπηρεσίες ή την τοπική κοινότητα, παρά τις επανειλημμένες προσπάθειές μας είναι ότι θα πρέπει ο Δήμος Λευκάδας να αρνηθεί συνολικά την από 30.05.2023 (αρ. εκθ. καταθ. 134/2023) αγωγή του αντιδίκου εναντίον μας. Η υπό κρίση αγωγή θα πρέπει να απορριφθεί καθ’ ολοκληρίαν, διότι θέτει σε κίνδυνο τα συμφέροντα του Δήμου, μειώνοντας σημαντικά την ενεστώσα περιουσία του με την ευρεία έννοια.

Καταληκτική ημερομηνία υποβολής προτάσεων η 13.12.2023. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Ο.Ε. την χορήγηση εντολής στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να αντικρούσει την ως άνω αγωγή υποβάλλοντας προτάσεις και σχετικά έγγραφα και εν γένει να εκπροσωπεί το Δήμο Λευκάδας μέχρι την τελεσιδικία της υπόθεσης.»

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ


Χορηγεί εντολή στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να αντικρούσει την από 30.05.2023 (αρ. εκθ. καταθ. 134/2023) αγωγή του Γερασίμου Γλένη του Μαρίνου κατά του Ν.Π.Δ.Δ με την επωνυμία «Δήμος Λευκάδας», ενώπιον του Μονομελούς Πρωτοδικείου Λευκάδας, υποβάλλοντας προτάσεις και σχετικά έγγραφα και εν γένει να εκπροσωπεί το Δήμο Λευκάδας μέχρι την τελεσιδικία της υπόθεσης.



Η απόφαση αυτή πήρε αύξοντα αριθμό: 425/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

